вноса на биодизел с произход от САЩ (10).
 (12)
 Правителството на Канада направи коментар по отношение на това започване на процедура, като отбеляза, че ако мерките бъдат запазени, следва да бъде запазено освобождаването, предоставено на трима канадски производители на биодизел. Освобождаването бе запазено в сила в член 2 от настоящия регламент.
 1.4. Разследван период в рамките на прегледа и разглеждан период
 (13)
 Разследването за продължаване или повторно възникване на дъмпинга обхваща периода от 1 юли 2019 г. до 30 юни 2020 г. („разследвания период в рамките на прегледа“ или „РПРП“). Разглеждането на тенденциите, които са от значение за оценка на вероятността за продължаване или повторно възникване на вредата, обхваща периода от 1 януари 2017 г. до края на разследвания период в рамките на прегледа („разглеждания период“).
 1.5. Оттегляне на Обединеното кралство от ЕС
 (14)
 Настоящата процедура бе започната на 14 септември 2020 г., т.е. по време на преходния период, договорен между Обединеното кралство и ЕС, в който правото на Съюза продължи да се прилага спрямо Обединеното кралство. Този период изтече на 31 декември 2020 г. Следователно от 1 януари 2021 г. дружествата и сдруженията от Обединеното кралство вече нямаха качеството на заинтересовани страни в настоящата процедура.
 (15)
 С бележка по досието (11) на 15 януари 2021 г. Комисията прикани операторите от Обединеното кралство, които въпреки това все още смятаха, че имат качеството на заинтересовани страни, да се свържат с нея. BP OIL International Limited и Argent Energy поискаха да продължат да бъдат считани за заинтересовани страни и това право им бе предоставено въз основа на представените доказателства. По-специално и двете дружества представиха доказателства за съществуването на свързани субекти в рамките на съответната група, които извършват дейност на пазара на Съюза. От друга страна, дружеството майка от Обединеното кралство Valero Energy Limited бе заменено със своето ирландско дъщерно дружество Valero Energy Limited Ireland, тъй като последното е активен участник на пазара на Съюза.
 1.6. Заинтересовани страни
 (16)
 В известието за започване заинтересованите страни бяха приканени да се свържат с Комисията, за да вземат участие в разследването. Освен това Комисията изрично уведоми заявителя, другите известни производители от Съюза, известните производители в САЩ и съответните органи на САЩ, известните вносители, ползватели и търговци, както и сдруженията, за които е известно, че са засегнати, за започването на прегледа с оглед изтичане на срока на действие на мерките и ги покани да вземат участие.
 (17)
 Заинтересованите страни имаха възможност да представят коментари относно започването на прегледа с оглед изтичане на срока на действие на мерките и да поискат да бъдат изслушани от Комисията и/или от служителя по изслушванията при търговските процедури. Не бяха получени искания за изслушване.
 1.7. Изготвяне на извадка
 (18)
 В известието за започване Комисията посочи, че може да изготви извадка в съответствие с член 17 от основния регламент.
 1.7.1. Изготвяне на извадка от производители от Съюза
 (19)
 На 14 септември 2020 г. Комисията уведоми заинтересованите страни за временната извадка от производители от Съюза в съответствие с точка 5.4 от известието за започване. Тя подбра извадката въз основа на обема на производството и